hotchpotch/miracl-hf-unified huggingface dataset:
Knipi
Knipi (oik. Zachris Alexander Stierncreutz ['šä:rnkröits], s. 10. huhtikuuta 1972 Helsinki) on suomalainen muusikko, säveltäjä ja sanoittaja, joka on Egotrippi-yhtyeen perustajajäsen ja kitaristi-laulaja. Egotripin ohella hän on soittanut yhtyeissä The Krispies ja The Tunes.
Knipin vanhemmat ovat taidemaalari Mikael Stierncreutz (1936–1976) ja valokuvamallina tunnettu May-Britt o.s. Seitava. Nimen Knipi hän sai äidiltään jo yhden vuoden iässä, kun äiti joutui toistuvasti sanomaan pojalleen “knip inte” eli ‘älä nipistele’.
Knipi on Egotripin ohella tehnyt kappaleita myös monille muille artisteille, muun muassa Anna Puulle, Irinalle, Jenni Vartiaiselle ja Jonna Tervomaalle. Lisäksi Knipi on suunnitellut useita levyjen kansia lukuisille suomalaisille artisteille (muun muassa Zen Café, Tiktak, Lemonator, The Rasmus, Matti Johannes Koivu, Jukka Poika, Anna Puu, Anna Eriksson, Mamba, Jenni Vartiainen, Jonna Tervomaa, Daisy, Rajaton, Ninni Poijärvi, The Latebirds, Eero Raittinen, Paradise Oskar). Hän on suunnitellut myös Egotripin albumien kannet ja monia nuottikirjojen kansia.
Keväällä 2012 Knipi ja Matti Johannes Koivu nousivat yhdessä lavalle ”Koivu ja tähti” -kiertueellaan. Miehet kiersivät Suomea soittaen pelkistetysti sovitettuja yhteisesityksiä molempien artistien tuotannosta. Kiertueella kuultiin niin Matti Johannes Koivun lauluja kuin Knipin yhtyeelleen Egotripille ja myös muille artisteille säveltämiä kappaleita.
Vapaa-aikanaan Knipi toimii vapaaehtoisena Laajasalon Palloseurassa.
Whoopi Goldberg
Whoopi Goldberg (oikealta nimeltään Caryn Elaine Johnson, s. 13. marraskuuta 1955 New York) on yhdysvaltalainen koomikko ja Oscar-palkittu näyttelijä.
Menestyttyään stand up -koomikkona San Franciscon alueella Goldberg loi yhdennaisen show’n nimeltä "The Spook Show". Tämä herätti elokuva- ja teatteriohjaaja Mike Nicholsin huomion. Nichols tuotti Goldbergin yhdennaisen show’n Broadwaylle nimellä "Whoopi Goldberg". Show koostui lopulta 156 esityksestä lokakuusta 1984 marraskuulle 1985. Goldbergin ohjelma sai Steven Spielbergin kiinnostuneeksi. Tämä etsi näyttelijöitä elokuvaansa "Häivähdys purppuraa", josta Goldberg sai lopulta uransa ensimmäisen Oscar-ehdokkuuden parhaasta naispääosasta. Hän voitti samasta roolista Golden Globen parhaasta naispääosasta draamaelokuvassa.
Vuoden 1990 elokuvasta "Ghost – näkymätön rakkaus" Goldberg voitti Oscarin parhaasta naissivuosasta samoin kuin Golden Globenkin. Tämän jälkeen hän vahvisti mainettaan komedianäyttelijänä esiintymällä muun muassa elokuvassa "Nunnia ja konnia".
Televisiossa Goldberg on esiintynyt muun muassa Star Trek -sarjassa "Star Trek – uusi sukupolvi" (1988-1993), jossa hänen roolihahmonsa oli baarimestari Guinan. Goldberg on näytellyt myös tilannekomedioissa. Hänellä oli NBC:llä lyhytkestoinen oma sarjansakin nimeltä "Goldberg". Vuodesta 2007 asti hän on ollut "The View" -keskusteluohjelman panelistina.
Goldberg on juontanut Oscar-gaalan neljästi: 1994, 1996, 1999 ja 2002. Hänellä on tähti Hollywood Walk of Famella.
Ehdokkaana:
Ehdokkaana:
Ehdokkaana:
Kevätlinnunherne
Kevätlinnunherne ("Lathyrus vernus") on pääosin Euroopassa kasvava lehtojen kevätkasvi. Suomessa laji on paikoitellen yleinen.
Kevätlinnunherne kasvaa tavallisesti 20–40 senttimetriä korkeaksi. Varsi on pysty, siipipalteeton ja lähes kalju. Kasvin lehdet ovat 2–4 parisia ja kärhettömiä. Lehdykät ovat kooltaan 3–6 x 1–3 cm, puikeita ja suippoja. Korvakkeet ovat isoja ja leveitä. Kukinto on 3–10-kukkainen terttu. Kukat ovat nuorina punaiset, mutta vanhemmiten niistä tulee sinisiä. Jos kasvissa on eri aikoihin auenneita kukkia, kukinnosta tulee monivärinen. Teriö on kooltaan 13–20 cm. Kevätlinnunherne kukkii Suomessa touko-kesäkuussa. Hedelmänä on 4–6 cm pitkä kalju ja musta palko.
Kevätlinnunherne on myrkyllinen kasvilaji.
Kevätlinnunherneen päälevinneisyysalue ulottuu Ranskasta Venäjälle aina Länsi-Siperiaan, pohjoisessa Norjan, Ruotsin ja Suomen keskiosiin ja etelässä Italiaan ja Pohjois-Kreikkaan. Suomessa kevätlinnunhernettä tavataan yleisesti Etelä-, Kaakkois- ja Keski-Suomessa Raahen korkeudelle saakka. Runsaimmillaan laji on Etelä-Suomessa.
Kevätlinnunhernettä tavataan lehdoissa ja tuoreissa metsissä. Suomessa sitä kasvaa myös harjumaiden käenkaali-mustikkatyypin kankailla.
Toisinaan kevätlinnunhernettä viljellään koristekasvina. Laji on sukua Suomessa yleisesti koristekasvina viljellylle tuoksuherneelle ("L. odoratus"). Aikaisemmin kevätlinnunhernettä kerättiin runsaasti toreille myytäväksi muun muassa Helsingissä.
Atoka
Atoka on kaupunki Oklahomassa, Yhdysvalloissa. Se on Atokan piirikunnan hallinnollinen keskus. Kaupungin perusti baptistilähetyssaarnaaja J. S. Murrow vuonna 1867.
United States Census Bureaun mukaan Atokan pinta-ala on 22,0 km², josta 0,71 % on vettä. Vuonna 2000 kaupungissa oli 2 988 asukasta, 1 277 taloutta ja 735 perhettä.
Bambut
Bambut ("Bambuseae") on heinäkasvien ryhmä, johon kuuluu noin 90 sukua ja näihin yhteensä yli tuhat lajia, hybridiä ja alalajia.
Bambuja kasvaa villinä laajalla alueella ja viljeltynä lähes kaikkialla. Laajimmat bambumetsät ovat Aasian vuoristoissa, joissa bambuja kasvaa jopa 4 000 metrin korkeudessa.
Yksittäinen bambukasvi versoo suoraan maasta vuosittain useita versoja. Niiden halkaisija riippuu emokasvin iästä, pituutta tulee päivittäin lisää. Bambut, kuten muutkin heinäkasvit, kasvavat maan rajasta eikä kärjestään. Yksi kasviyksilö voi tuottaa jopa 15 kilometriä bambukeppiä.
Juurakko on verkkomaisesti leviävä hiusjuuristo. Varsi on erittäin kuitupitoinen, ja sitä käytetään rakennusmateriaalina, polttopuuna, työkalujen ja tarveastioiden valmistukseen sekä tekstiilien raaka-aineena. Nuoria versoja syödään keitettyinä. Isopandat ja kultapandat käyttävät bambuja pääravintonaan.
Maailman suurimpia bambuntuottajia ovat Kiina, Intia, Bangladesh, Indonesia ja Thaimaa. Hyviä bambuja Suomen puutarhojen olosuhteisiin ovat esimerkiksi pakkasenkestävät jättibambut ("Phyllostachys").
Bambu on tavallinen symboli itä-Aasian taiteessa. Sen "tyhjä sydän" vertautuu vaatimattomuuteen, ikivihreät lehdet muuttumattomuuteen ja ohut runko korkeaan ikään. Tuleen heitetyt bambut halkeilevat paukahdellen kovaa, minkä on uskottu karkottavan demonit. Bambun oksa on laupeuden jumalattaren, Kuan-yinin, symboli. Piirroksissa bambut esiintyvät usein yhdessä krysanteemien, mäntyjen ja luumunkukkien kanssa. Varren nivelsolmujen ajatellaan kuvaavan kehitysasteita kohti korkeampaa viisautta. Japanissa versova bambu yhdistetään ikuiseen nuoruuteen ja voimaan.
Kiran Shah
Kiran Shah (s. 28. syyskuuta 1956, Nairobi, Kenia) on lyhytkasvuinen kenialainen stuntmies ja näyttelijä. Shah on esiintynyt mm. elokuvissa , Tumma kristalli ja Kadonneen aarteen metsästäjät.
Shah on lyhytkasvuinen, sillä hänen pituudekseen on ilmoitettu 126.3 cm. Guinessin ennätysten kirjan mukaan hän on myös maailman lyhin stuntmies.
Alien vs. Predator (Jaguar)
Alien vs. Predator on brittiläisen Rebellion Developmentsin Atari Jaguarille vuonna 1994 julkaisema ensimmäisen persoonan ammunta- ja selviytymiskauhupeli. Peli antoi pelaajan pelattavaksi "Alien"- ja "Predator"-elokuvasarjojen antisankarit ja avaruusmerijalkaväen sotamiehen Lance Lewisin.
Pelin mekaniikka on samankaltainen kuin "Wolfenstein 3D":ssä. Tasoissa ei ole korkeuseroja ja seinien väliset kulmat ovat aina 90 asteen kulmissa. Peli oli eräällä tavallaan esimakua Rebellionin vuoden 1999 Windows-pelille "Aliens versus Predator". "Alien vs. Predator" oli monella tapaa Jaguarin pelien parhaimmistoa.
Proletariaatti
Proletariaatti on omaisuutta vailla olevien yhteiskuntaluokka, köyhälistö. Työväenluokka on teollisen vallankumouksen aikana muodostunut käsite yhteiskuntaluokasta, joka ei omista tuotantovälineitä vaan ansaitsee elantonsa palkkatyöstä.
Rooman valtakunnassa proletariaatti oli Comitia centuriata -valtiosäännön mukaan alin varallisuusluokka, johon kuuluvien ihmisten, proletaarien, päätehtävän valtiossa katsottiin olevan lapsien () tuottaminen. Karl Marx ja Friedrich Engels tarkoittivat proletariaatilla ihmisiä, jotka saavat toimeentulonsa myymällä työvoimaansa kapitalisteille. Marxismissa työvenluokan ihminen, työläinen, on tuotantovälineet omistavaan luokkaan kuuluvan porvarin vastakohta.
Haileyville
Haileyville on kaupunki Pittsburgin piirikunnassa, Oklahomassa, Yhdysvalloissa. Sen asukasluku on 891 (2000).
United States Census Bureaun mukaan Haileyvillen pinta-ala on 2,6 km², josta kaikki on maata. Vuoden 2000 väestönlaskennan aikaan kaupungissa oli 891 asukasta, 375 taloutta ja 253 perhettä. Väestötiheys on 337,3 ihmistä neliökilometriä kohden.
Alonso
Alonso on seuraavien henkilöiden etunimi:Alonso on seuraavien henkilöiden sukunimi:
Purcell (Oklahoma)
Purcell on kaupunki Oklahomassa. Se on osa Oklahoma Cityn metropolialuetta ja McClainin piirikunnan hallinnollinen keskus. Kaupunki perustettiin vuonna 1887.
United States Census Bureaun mukaan kaupungin pinta-ala on 26,9 km². Siitä 1,1 km² eli 4,24 % on vettä. Vuoden 2000 väestölaskennan aikaan kaupungissa oli 5 571 asukasta, 2 120 taloutta ja 1 500 perhettä. Väestötiheys on 216,2 ihmistä neliökilometriä kohden.
Daaliat
Daaliat ("Dahlia") on mehevävartisten kesällä kukkivien kasvien suku. Ne ovat alun perin kotoisin Meksikosta, josta tuotiin daalian mukuloita Hollantiin 1872. Nykyisin daaliasta on jalostettu satoja hybridejä. Suku on saanut nimensä nuoren ruotsalaisen kasvitieteilijän Anders Dahlin mukaan. Daalia on Meksikon kansalliskukka ja Seattlen kaupungin tunnus.
Perinteiset daaliat (joriinit) kasvavat 60–80 cm korkeiksi ja tekevät punasävyisiä pallomaisia kukkia. Niiden mukulat nostetaan Suomen oloissa talveksi kellariin. Etenkin parvekkeille on jalostettu kesädaalioita, jotka eivät talvehdi, mutta pysyvät matalina ja haarautuvat hyvin tuottaen pitkäaikaista kukkaloistoa.
Purcell
Purcell tarkoittaa seuraavia paikkoja:Purcell on myös seuraavien tunnettujen henkilöiden sukunimi:
Quebec Bulldogs
Quebec Bulldogs oli yksi National Hockey Leaguen perustajaseuroja. Bulldogsin virallinen nimi oli Quebec Athletics, jonka käyttö oli erittäin harvinaista. Seura perustettiin jo vuonna 1888 ja se ehti pelata kuudessa eri liigassa ennen lopettamistaan.
Bulldogs aloitti jääkiekkoilun Amateur Hockey Association -sarjassa. Muutaman pienemmän sarjan kautta he olivat lopulta yksi Canadian Hockey Association -sarjan perustajista vuonna 1909. CHA ei kuitenkaan pysynyt pystyssä kuukautta pidempään, kun National Hockey Association perustettiin. Bulldogs epäröi ensin siirtymistä NHA:iin, mutta vuoden kuluttua hekin siirtyivät siihen.
Ensimmäinen kausi NHA:ssa ei sujunut suunnitelmien mukaan, mutta seuraavalla kaudella he olivat liigan ylivoimaisesti paras joukkue. Joe Malone teki 18:ssa pelissä 21 maalia ja Jack McDonald samassa ajassa 18 maalia. Stanley Cup -finaalissa Bulldogs kaatoi Moncton Victoriasin helposti kahdessa ottelussa maalierolla 17–3.
Seuraavalla kaudella Bulldogs jatkoi siitä mihin edellisellä jäi. Malone teki 20:ssä ottelussa huimat 43 maalia ja Tommy Smith 39 maalia. Näiden kahden johdolla Bulldogs murskasi finaalissa Sydney Millionairesin yhtä ylivoimaisesti kuin Victoriasin vuotta aikaisemmin. Ongelmia Bulldogsille aiheutti kuitenkin Pasific Coast Hockey Associationissa pelannut Victoria Aristocrats, joka haastoi Bulldogsin pelaamaan Stanley Cupista. Bulldogsia pidettiin selvänä ennakkosuosikkina, mutta Aristocrats venyi viimeisessä ottelussa 6–1 voittoon ja voitti Stanley Cupin. Hetkeä myöhemmin Aristocratsin voitto hylättiin, koska heidän haasteensa Bulldogsille ei ollut virallinen. Näin ollen Bulldogs sai pitää mestaruutensa.
Tämän jälkeen alkoi Bulldogsin alamäki. NHA:ssa ei tullut enää menestystä seuraavilla kausilla ja vuonna 1917 heitä pyydettiin yhdeksi NHL:n perustajaseuraksi. He eivät pelanneet ensimmäisillä kausilla, mutta kaudella 1919–1920 he palasivat kentille. Jälleen Malone voitti liigan maalipörssin 39:llä maalilla, mutta joukkue ei paljoa juhlinut. Neljä voittoa ja 20 häviötä saivat joukkueen omistajat miettimään uusia vaihtoehtoja. Lopulta seura siirrettiin Hamiltoniin pelaamaan ja sen nimeksi vaihdettiin Hamilton Tigers.
Ashland (Alabama)
Ashland on kunta ("town") Alabamassa, Yhdysvalloissa. Se on Clayn piirikunnan hallinnollinen keskus.
United States Census Bureaun mukaan Ashlandin pinta-ala on 18,8 km², josta 0,1 km² eli 0,41 % on vettä. Vuoden väestönlaskennan aikaan kunnassa oli 1 965 asukasta, 854 taloutta ja 519 perhettä. Väestötiheys on 104,8 ihmistä neliökilometriä kohden.
Arvo (talous)
Arvo taloudellisessa merkityksessä kuvaa sitä, kuinka arvokkaana vaihdon kohteena olevia asioita eli hyödykkeitä pidetään. Tämän arvon määräytyminen riippuu hyödykkeiden niukkuudesta. Filosofiassa arvo on paljon laajempi käsite. Arkikielessä tavaran tai palvelun arvolla tarkoitetaan yleensä sen hintaa.
Taloustietessä hyödykkeen arvon määräytymisestä on erilaisia teorioita. Nykyisen uusklassisen näkemyksen mukaan arvo on käytännössä sama kuin hinta. Markkinataloudessa tavaran arvo määräytyy kysynnän ja tarjonnan mukaan. Tasapainon, jossa hyödykkeen rajahyöty ja rajakustannus ovat samoja, määrittää hinta. Tavallisesti ajatellaan, että osa kuluttajista olisi valmiita maksamaan yhdestä yksiköstä tasapainohintaa enemmän. Tällöin he arvostavat hyödykettä enemmän kuin maksavat siitä ja saavat vaihdosta ylijäämää.
Historiallisesti tavaran arvosta on esitetty monia teorioita aina Tuomas Akvinolaisen ja Adam Smithin ajoista lähtien:
Toisin kuin klassisessa taloustieteessä, nykyään yleensä katsotaan, että hyödykkeellä ei ole erityistä sisäistä arvoa (), vaan puhutaan pelkästään hyödykkeiden hinnanmuodostuksesta.
Ghost – näkymätön rakkaus
Ghost – näkymätön rakkaus ("Ghost") on yhdysvaltalainen romanttinen komedia vuodelta 1990. Sen on ohjannut Jerry Zucker ja pääosissa nähdään Patrick Swayze, Demi Moore, Whoopi Goldberg, Tony Goldwyn ja Rick Aviles.
Whoopi Goldberg voitti roolisuorituksestaan parhaan naissivuosan Oscarin, BAFTAn ja Golden Globen. Lisäksi Bruce Joel Rubin voitti parhaan alkuperäisen käsikirjoituksen Oscarin. Elokuva oli ehdolla lisäksi parhaan elokuvan Oscariin ja Golden Globeen.
Ehdokkaana:
Ehdokkaana:
Ehdokkaana:
"Video-oppaassa" vuodelta 1994 Kari Salminen sanoo "Ghostin" tarjoavan ”fantasiaa, romantiikkaa, jännitystä, kauhua ja komediaa näppäränä ja tunteellisena kokonaisuutena”. Hän antaa sille neljä tähteä viidestä, mikä vastaa sanallista arviota ”erinomainen”.
Vesivuoristorata
Vesivuoristorata on huvipuistolaite, joka yhdistää yleensä vuoristoratamaisia elementtejä veteen. Laite voi sisältää lyhyen vuoristorata-ajelun joka päättyy vesialtaaseen, tai se voi olla vesikourussa liikkuva vaunu, joka päättyy hurjaan vesiluisuun, kuten perinteinen tukkijoki. Tyypillinen esimerkki vesivuoristoradasta on Linnanmäen huvipuiston "Vonkaputous".
Järjestelmän tyyppiominaisuus on se, että matkanteko päättyy hurjaan vesiryöppyyn joka kastelee matkustajat.
Hokes Bluff
Hokes Bluff on kaupunki Etowahin piirikunnassa, Alabamassa, Yhdysvalloissa. Sen asukasluku oli vuonna 4 149.
Hokes Bluffin pinta-ala on United States Census Bureaun mukaan 30,6 km². Siitä 0,5 km² eli 1,78 % on vettä. Vuoden 2000 väestönlaskennan aikaan kaupungissa oli 4 149 asukasta, 1 638 taloutta ja 1 273 perhettä. Väestötiheys on 137,9 ihmistä neliökilometriä kohden.
Divertikuliitti
Divertikuliitti on divertikuloosin sairastaneen paksusuolen tulehdus. Se tapahtuu, kun divertikuloosiin aiheuttama pussukka tulehtuu paksusuolessa ja aiheuttaa vatsaonteloon paikallisen tulehduksen. Sairaus voi olla vakava, leikkausta vaativa peritoniitti, eli vatsakalvontulehdus, tai vain lievä kuumeena ja pienenä särkynä oireileva vaiva. Alkuun divertikuliitista aiheutuu vain lievää vasemmanpuoleista alavatsan särkyä ja kuumeilua. Jos sairautta ei hoideta, särky kasvaa ja voi kehittyä peritoniitti. Tähän kuuluvat vatsanpeitteiden jännittyminen, mahan arastelu, korkea kuume sekä huonovointisuus. Paksusuolen tulehtunut divertikkeli aiheuttaa sairauden. Divertikkeli tulehtuu, jos verenkierrossa on häiriöitä ja suolen sisällä painetta. Sairaus ei periydy.
Avohoito on sairauden hoitamisen ensimmäinen vaihe. Siihen kuuluvat antibiootit, kuten kefalosporiinin ja metronidatsolin yhdistelmä. Avohoidon jälkeen annetaan samaa lääkitystä mutta laskimonsisäisesti. Jos antibiootit eivät auta sairauteen, käytetään kirurgisia toimenpiteitä, jolloin tehdään avanne, asetetaan dreeni eli laskuputki tai tehdään suolileikkaus. Leikkaus tehdään joko rauhallisessa vaiheessa tai päivystysleikkauksessa riippuen potilaan iästä. Alle 50-vuotiaille leikkaus tehdään rauhallisessa vaiheessa. Leikkauksessa poistetaan sigmasuoli eli divertikkeleitä kantava paksusuolen osa.
Keith Henson
Howard Keith Henson (s. 1942) on yhdysvaltalainen elektroniikkainsinööri, joka tunnetaan aktiivisena skientologian vastustajana, sekä elämän pidennystä, kryoniikkaa, memetiikkaa ja evoluutiopsykologiaa käsittelevistä kirjoituksistaan.
1970-luvulla Henson perusti vaimonsa kanssa L5 Societyn, joka yhdistyi myöhemmin National Space Instituten kanssa ja muodosti National Space Societyn. 1980-luvulla hän kiinnostui kryoniikasta ja liittyi Alcor Life Extension Foundationiin. Lisäksi hän toimi "Extropy Magazinen" paperiversion toimittajana.
1990-luvulla Henson postitti skientologien salaisia kirjoituksia alt.religion.scientology uutisryhmään, koska halusi todistaa skientologien harjoittavan lääketieteellistä huijausta. Skientologit haastoivat Hensonin oikeuteen ja oikeustaistelun jälkeen Henson todettiin syylliseksi tekijänoikeusloukkaukseen (muun muassa Electronic Frontier Foundation on kritisoinut päätöstä). Henson haki itsensä konkurssiin ja osoitti mieltään skientologien elokuvastudio Gold Basen edessä, minkä jälkeen hänet pidätettiin.
Henson tuomittiin puolen vuoden vankeuteen, mutta hän uskoi, että vankilaan joutuminen asettaisi hänet hengenvaaraan skientologien taholta. Niinpä hän haki poliittista turvapaikkaa Kanadasta ja eli Brantfordissa, Ontariossa vuosina 2001-2005. Kun turvapaikka-anomuksesta päätettiin antaa lopullinen ratkaisu, Henson epäili hylkäävän päätöksen johtavan siihen, että viranomaiset palauttaisivat hänet USA:han ja päätti lähteä maasta päätöstä edeltävänä yönä. Henson pidätettiin Arizonassa vuonna 2007. Hänet vapautettiin samana vuonna.
Six Flags Magic Mountain
Six Flags Magic Mountain on huvipuisto, joka sijaitsee Kalifornian osavaltiossa Yhdysvalloissa. Se avattiin 29. toukokuuta 1971 nimellä "Magic Mountain". 1979 Six Flags -niminen amerikkalainen huvipuistoketju osti puiston ja puiston nimi pidentyi "Six Flags Magic Mountainiksi". Puistossa on tällä hetkellä 19 vuoristorataa, mikä on eniten koko maailmassa. Ympäri vuoden auki olevaan puistoon kuuluu myös vesipuisto Hurricane Harbour ja paljon muita laitteita. Huvipuistossa kuvattiin myös Katy Perryn "Chained To The Rhythm" musiikkivideo.
Luminanssi
Luminanssi (tunnus L) on fotometrian suure, joka kuvaa pinnalta lähtevää valon voimakkuutta eli "pinnan kirkkautta". Luminanssi kertoo valovoiman tarkastelusuunnassa pinta-alaa kohti. Luminanssin SI-järjestelmän mukainen mittayksikkö on kandelaa per neliömetri (cd/m²).
Luminanssin yksikkönä käytetään joskus myös epästandardia yksikköä nit (1 nit = 1 cd/m²). Tätä yksikköä käytetään usein varsinkin tietokoneen näyttöjen luminanssin yhteydessä. Yksikön nit alkuperäinen merkitys on hämärän peitossa, mutta uskotaan, että se pohjautuu latinankieliseen sanaan "nitere", suomeksi "loistaa".
Luminanssia voi mitata erityisillä luminanssimittareilla, jotka ovat hinnaltaan kalliita. Luminanssia voi arvioida tavallisella luksimittarilla mittaamalla heijastuksen kappaleen pinnasta (n. 10-15 cm) ja jakamalla saadun valaistusvoimakkuusarvon "π":llä.
Umberto Masetti
Umberto Masetti (4. toukokuuta 1926 Borgo delle Rose, Italia ­­­– 29. toukokuuta 2006 Maranello, Italia) oli italialainen ratamoottoripyöräilijä ja lajin maailmanmestari 500-kuutioisissa vuosina 1950 ja 1952.
Fribourg (kantoni)
Fribourg (, , , , virallisesti , ) on kantoni Sveitsin länsiosassa. Sen pääkaupunki on Fribourg.
Fribourg sijaitsee Sveitsin Mittellandissa. Fribourgin länsiosa on melko tasaista ylänköä, mutta kaakkoisosassa kohoavat Alppien ensimmäiset rinteet, korkeimpana Vanil Noir, 2 389 m mpy. Kantonin luoteispuolella on Neuchâtelinjärvi (429 m mpy.). Sarinejoki virtaa kantonin läpi.
Fribourg liittyi Sveitsin valaliittoon vuonna 1481.
Fribourgin kantonissa on asukkaita 311 914 (31.12.2016). Fribourg koostuu 136 kunnasta (1.1.2017). Kunnat muodostavat seitsemän hallintoaluetta (, ).
Kantonin kaupungit eli yli 10 000 asukkaan kunnat ovat:
Fribourgin kantoni on virallisesti kaksikielinen: ranskaa puhuu pääkielenään 68 prosenttia asukkaista ja saksaa 29 prosenttia (vuonna 2014). Kantonin vakituisista asukkaista 22 prosenttia on ulkomaalaisia (vuonna 2015). Suurin uskonnollinen ryhmä on katoliset, joita oli vuonna 2014 62 prosenttia asukkaista.
Kantonin työpaikoista 69 prosenttia oli vuonna 2014 palvelusektorilla. Teollisuus työllisti 25 prosenttia kantonilaisista. Maanviljely on edelleen tärkeä elinkeino: alkutuotanto työllisti vuonna 2014 kuusi prosenttia työvoimasta ja maa-alasta oli vuonna 2009 56 prosenttia maatalouskäytössä.
Gruyère-juusto on peräisin Fribourgista.
Moottoritiet A1 ja A12 kulkevat kantonin halki.
Pöllösumu
Pöllösumu (Messierin luettelon kohde M97, NGC-luettelon kohde NGC 3587) on Ison Karhun tähdistössä sijaitseva planetaarinen sumu, jonka löysi ranskalainen tähtitieteilijä Pierre Méchain 16. helmikuuta 1781. Kansanomaisen nimensä sumu on saanut siitä, että pienellä kaukoputkella katsoen se näyttää pöllön kasvoilta.
Pöllösumun rakenne on planetaarisista sumuista monimutkaisimpia. Sumun keskustähden kirkkaus on 16 magnitudia, ja sen massa on noin 0,7 auringon massaa. Sumussa itsessään arvellaan olevan ainetta noin 0,15 auringon massan verran. Pöllösumun arvellaan muodostuneen noin 6 000 vuotta sitten.
Vakoilumuseo
Vakoilumuseo on alansa ensimmäinen julkisesti avoinna oleva kansainvälistä vakoilua käsittelevä erikoismuseo maailmassa. Museo perustettiin vuonna 1998. Museoidean isä on Teppo Turja. Museo on KGB:n ja Stasin museoitujen tilojen ohella ainoa laatuaan Euroopassa. Museo toimii Suomessa Tampereen keskustassa entisessä Finlaysonin tehtaassa muun muassa kulttuuripalveluja tarjoavalla alueella. Vakoilumuseon näyttelyyn tutustui vuonna 2007 noin 23 000 vierailijaa. Kävijöistä noin puolet on ulkomaalaisia, eniten vierailijoita tulee Venäjältä, Yhdysvalloista, Saksasta, Ranskasta, Japanista ja Britanniasta.
Vakoilulla on merkittävä rooli historiassa. Vakoilu vaikuttaa kaikilla yhteiskuntaelämän alueilla myös nykyaikana. Vakoilussa yksittäisetkin henkilöt ovat kyenneet vaikuttamaan maailmanhistorian käänteisiin jopa enemmän kuin viralliset hallitukset tai valtioiden päämiehet. Siksi museon perustaminen nähtiin aikanaan tarpeelliseksi.
Museo on omistukseltaan yksityinen. Aiheen puolueettoman käsittelyn perusnäyttely on keskittynyt tarkastelemaan vakoilua yksittäisten vakoojien sekä heidän käyttämiensä menetelmien ja välineiden kautta. Myös muunlaista materiaalia on esillä, muun muassa kylmän sodan aikaista atomivakoilua käsitellään laajasti. Eräs museon kasvatuksellinen tavoite on saada lapset ja nuoret kiinnostumaan museoista yleisestikin. Myös erikoisten ja ainutlaatuisten esineiden säilyttäminen tuleville sukupolville on museon perusfunktioita. Median ja viihdeteollisuuden luoma kuva vakoilusta on melko sadunhohtoinen. Tätä pyritään korjaamaan, vaikka toki museossa on myös viihteellisiä elementtejä. Museossa tapaa myös maailman kuuluisimpia vakoojia kuten Kim Philbyn, Rosenbergit, Richard Sorgen, Mata Harin, Oleg Gordijevskin ja Sidney Reillyn perusteellisten henkilötarinan kera. Kymmenien henkilöhahmojen joukosta löytyvät myös partioliikkeen perustaja Robert Baden-Powell ja Mannerheim.
Museo järjestää sopimuksesta opastettuja kierroksia lähinnä suomeksi ja englanniksi. Näyttelyn opaskirja on käännetty myös saksaksi, venäjäksi, japaniksi, puolaksi, ranskaksi, espanjaksi, italiaksi ja ruotsiksi. Vakoilumuseossa voi suorittaa leikkimielisen Agenttitestin. Osallistuja saa muistoksi suosituskirjan kykyjä vastaavan organisaation palvelukseen. Se voi olla MI6, GRU, Mossad, CIA, Säpo tai Supo. Museokaupasta voi ostaa vakoiluaiheisia matkamuistoja.
Museossa on esillä muun muassa salakuuntelulaitteita, kätkettyjä mikrofoneja, miniatyyrikameroita, valheenpaljastin, salakirjoituslaitteita, radiolaitteita, väärennöksiä, karttoja, naamioituja ja helposti kätkettäviä aseita sekä optisia laitteita. Kävijät voivat myös itse puuhailla alan laittein. Käytettävissä on näkymätöntä mustetta, pimenäkölaite, äänenmuunnin ja oikean koodin keksimistä odottava kassakaappi. Museosta löytyy myös salahuone ja säkkipimeä vakoilutunneli.
Saimi Hoyer
Saimi Hoyer (o.s. "Nousiainen", s. 18. kesäkuuta 1974 Helsinki) on suomalainen malli, TV-kasvo ja kirjoittaja. Hän on yksi Suomen menestyneimmistä malleista.
Saimi Nousiainen valmistui ylioppilaaksi Sibelius-lukiosta. Hän opiskeli kirjallisuutta Oriveden Opistossa ja unkaria, italiaa ja kirjallisuutta Jyväskylän yliopistossa. Nousiaisen mallinura alkoi hänen mentyään vaihto-oppilaaksi Firenzeen Italiaan opiskelemaan teatterialaa. Varsinaisesti hänen mallinuransa alkoi, kun eräs valokuvaaja "löysi" hänet konsertista. Nousiainen pääsi catwalkeille Milanoon, Pariisiin, Lontooseen, New Yorkiin ja Tokioon ja teki töitä muun muassa Dieselille ja Burberrylle. Hänen kuviaan on ollut Italian ja Yhdysvaltain "Voguessa" ja "Marie Clairessa".
Nousiainen lopetti mallintyöt ulkomailla vuonna 2003 ja aloitti "Image"-lehden toimittajana ja "MeNaiset"-lehden kolumnistina. Lisäksi hän kirjoittanut artikkeleita ja kolumneja Savon Sanomiin, Anna-lehteen ja Ilta-Sanomiin. Nousiainen on toiminut myös Neloskanavan sääohjelman juontajana.
Vuonna 2005 Nousiainen esiintyi MTV3:sen "Mallikoulu 2005" -ohjelmassa. Hän opasti malliksi haluavia naisia kävelemään catwalkilla. Vuonna 2006 hän sai Arman Alizadin ja Heli Roihan kanssa "Unisex"-tyyliohjelman MTV3-kanavalle. Vuonna 2008 keväällä alkaneessa Suomen Huippumalli haussa -ohjelmassa Nousiainen on toiminut yhtenä tuomareista. Hän toimi tuomaristossa myös sarjan toisella sekä kolmannella tuotantokaudella keväällä 2009 ja 2010.
Hoyer on Metsähallituksen kansallispuistokummi ja Sieni-ihmiset ry:n perustajajäsen.
Tammikuussa 2016 Punkaharjun Valtionhotelli siirtyi Saimi ja Thomas Hoyerin perustamalle Punkaharjun Luontomatkailu Oy:lle. Näin Hoyerista tuli matkailuyrittäjä ja hotelli- ja ravintolatoiminta käynnistyi mittavan saneeraustyön jälkeen Hotelli Punkaharjussa kesällä 2016.
Nousiaisen vanhemmat ovat näyttelijät Soila Komi sekä Jyrki Nousiainen. Hän on ollut naimisissa Ruukki Groupin toimitusjohtaja Thomas Hoyerin kanssa vuodesta 2006. Heillä on kaksi poikaa, vuonna 2006 syntynyt Kaspar ja vuonna 2008 syntynyt Hektor. Saimi ja Thomas Hoyer hakivat yhdessä avioeroa tammikuussa 2018 yhdentoista aviovuoden jälkeen. Ero ei ole saanut vielä lainvoimaa.
Alex Lifeson
Alex Lifeson (oikealta nimeltään Aleksandar Živojinović, s. 27. elokuuta 1953 Fernie, Brittiläinen Kolumbia) on kanadalainen muusikko. Hän soittaa kitaraa rock-yhtyeessä Rush, jossa hän on soittanut yhtyeen perustamisesta asti. Hänelle on myönnetty Order of Canada -kunniamerkki.
Lifesonin kitaransoiton innoittajia ovat olleet muun muassa Jimi Hendrix, Jimmy Page, Eric Clapton, Jeff Beck sekä Pete Townshend.
Lifesonin käyttämät soittimet ovat vaihdelleet suuresti vuosien varrella. Hän on käyttänyt monia eri merkkisiä kitaroita, kuten Fenderin, Gibsonin ja PRS:n valmistamia kitaroita. Lisäksi hänellä oli 1980-luvulla oma signature-merkkinsä nimeltä Signature, joka kuitenki myöhemmin lakkautettiin. Näitä kitaroita hän käytti A Show of Hands -videolla. Gibson on valmistanut hänelle kaksi eri signature-mallia, jotka ovat ES-355 sekä Gibson Les Paul, joista jälkimmäistä valmistetaan edelleen.
Myös hänen käyttämänsä vahvistimet ovat vaihdelleet suuresti. Uransa alkuaikoina hän käytti paljon Marshallin putkivahvistimia, mutta 1980-luvun jälkipuoliskolla sekä 1990-luvun alussa hän käytti myös jonkin verran Gallien-Kruegerin valmistamia transistorivahvistimia. Hughes & Kettner on valmistanut hänen omaa signature-vahvistintaan, TriAmp MKII Alex Lifeson.
Lifeson on tehnyt yhden sooloalbumin. "Victor" julkaistiin tekijänimellä Victor vuonna 1996.
David Baltimore
David Baltimore (s. 7. maaliskuuta 1938) on yhdysvaltalainen biologi ja yksi vuoden 1975 Nobelin lääketieteen palkinnon saajista. Hän opiskeli sekä biologiaa että kemiaa, suoritti jatko-opintoja MIT:ssä ja väitteli Rockefellerin yliopistossa New Yorkissa. Hän työskenteli Salk-instituutissa ennen paluutaan MIT:hen, missä hänestä tuli professori vuonna 1972.
Hän sai Nobelin palkinnon työskennellessään MIT:ssa jossa tutki RNA:n muuntumista DNA:ksi käänteiskopioijaentsyymin toimesta. Prosessi on tärkeä retrovirusten kuten HIV:n lisääntymisen ymmärtämisessä.
Ptolemaios VII
Ptolemaios VII Neos Filopator () oli ehkä Egyptin kuninkaan Ptolemaios VI:n poika. Ei tiedetä, hallitsiko hän koskaan, mutta hänelle uskotaan myönnetyn kuninkaan arvonimi postuumisti.
Ptolemaios VII:n tarkka henkilöllisyyskin on epäselvä. Erään teorian mukaan hän oli Ptolemaios VI:n ja Kleopatra II:n poika. Ptolemaios VI olisi tehnyt hänestä hallitsijakumppaninsa vuonna 145 eaa. Isänsä kuoltua Ptolemaios VII olisi hallinnut yksin kunnes Ptolemaios VI:n veli Ptolemaios VIII "Fyskon" murhautti hänet ja otti vallan itselleen. Toisen teorian mukaan Ptolemaios VII olisi ollut sama henkilö kuin Ptolemaios Memfites joka oli Ptolemaios VIII "Fyskonin" ja Kleopatra II:n poika. Ptolemaios VIII olisi tehnyt pojastaan kanssahallitsijansa, mutta myöhemmin murhauttanut hänet.
Ptolemaios VII otetaan yleensä mukaan kuningasluetteloon, jotta Ptolemaiosten numerointi ei menisi sekaisin.
Sasu Haapanen
Aleksander "Sasu" Haapanen (7. tammikuuta 1905 Helsinki – 25. joulukuuta 1986) oli suomalainen näyttelijä.
Haapanen työskenteli Koiton näyttämöllä 1923–33, sitten Helsingin Kansanteatterissa, Helsingin Kansanteatteri-Työväenteatterissa ja siitä muodostetussa Helsingin Kaupunginteatterissa.
Haapanen oli mukana sivuosissa useissa 1930–1950-lukujen suomalaisissa elokuvissa, kuten:Sasu Haapanen levytti vuonna 1930 noin 15 iskelmää kuten ”Ali Baba”, ”Kaarina”, ”Kasakka” (”Tosca-valssi”) ja ”Särkynyt elämä”.
Haapanen palkittiin vuonna 1955 Pro Finlandia -mitalilla.
Punainen kukko
Punainen kukko on suomalaisen metalliyhtye Mokoman ensimmäinen EP. Se ilmestyi vuonna 2003. EP:n nimikappale on julkaistu myös "Kurimus"-albumilla ja "Pillipiipari"-kappaleen alkuperäisversio löytyy yhtyeen debyyttialbumilta "Valu". "H.E.L.L." on cover-versio Chargedin kappaleesta "A.C.N.R."
EP on nykyään keräilyharvinaisuus, sillä sitä painettiin aikanaan vain rajallinen määrä, eikä uutta painosta ole tiedossa. Punainen kukko-EP on Mokoman viimeinen julkaisu, jolla soittaa yhtyeen alkuperäinen basisti Heikki Kärkkäinen.
EP debytoi Suomen virallisen singlelistan sijalla 11.
Kaikki kappaleet sovittanut Mokoma.Kappaleet ”Täältä etelään” ja ”Marjat” ovat mukana myös "Kurimus"-albumin vuonna 2005 julkaistulla vinyyliversiolla.
Armonistuin
Armonistuin on kristillisessä perinteessä kuva Jumalasta ottamassa vastaan uhrattua poikaansa.
Armonistuin on kristinuskon vahvimpia symboleita. Siihen liitetään Raamatun teksti "Sillä niin on Jumala maailmaa rakastanut" tai katkelmia Paavalin kirjeistä. Juutalaisen perimätiedon ja Raamatun mukaan armonistuin on Liitonarkun kultainen kansi, jonka päissä kaksi kerubia peittää kannen siivillään.
Keskiajalla armonistuin kuvattiin Pyhänä kolminaisuutena ensin niin, että Jumala pitää edessään ristiinnaulittua poikaansa ja heidän yläpuolellaan leijuu Pyhän Hengen kyyhkynen. Myöhäiskeskiajan kuvaesityksissä taas Jumala istuu valtaistuimellaan kuollut poikansa sylissään.
Jaco Pastorius (albumi)
Jaco Pastoriuksen samanniminen debyyttisoololevy julkaistiin alun perin vuonna 1976. Levyn muilla raidoilla soittaa useita kuuluisia jazzmuusikoita, kuten Herbie Hancock, Wayne Shorter, Hubert Laws ja Don Alias.
Levy alkaa cover-versiolla Miles Davisin "Donna Leestä" (kappale on alun perin kreditoitu Charlie Parkerin sävellykseksi). Toinen kappale on funk-raita, jossa laulajina on R&B duo Sam & Dave. Se on myös levyn ainoa vokaaliraita. Kolmas kappale, "Continuum", on Pastoriuksen varsin kokeellinen sävellys, jota dominoivat ilmavasti käytetty basso ja kaksi sähköpianoa. Neljäs raita on jousisektion tuella esitetty jazzmainen nopeahko sävellys, joka osittain yhdistyy Hancockin kappaleeseen "Speak Like A Child". B-puolen aloittava "Portrait of Tracy" on Jacon bassollaan yksin soittama hidas sävellys. "Opus Pocus" on steel-rumpuja hyödyntävä melodinen fuusiokappale, jossa saksofonissa on Wayne Shorter. "Okokole Y Trompa" on yksinkertainen sävellys, jossa bassokuvion ja lyömäsoittimen päällä kuullaan puhallinsooloa. "(Used to Be a) Cha-Cha" on puhdasta jazzia edustava sävellys, jossa huilisti Hubert Laws puhaltaa melodian piccolollaan. Laws, Hancock ja Pastorius soittavat kaikki pitkän soolon. Viimeinen raita, "Forgotten Love", on Pastoriuksen sävellys pianolle ja jousille, jossa hän ei itse soita laisinkaan.
Stanssaus
Stanssaus eli muotoleikkaus ( = meistää) on painotekniikassa käytettävä menetelmä, jolla "stanssia" käyttämällä viimeistellään käsiteltävänä oleva materiaali leikkaamalla se haluttuun muotoon, joka näin voidaan saada poikkeamaan normaalista arkin muodosta lähes rajattomasti.
Sovellettuna menetelmää käytetään myös metallituotteiden pintakäsittelyyn tai levyjen aukottamiseen. Tällöin sen nimityksenä on yleisemmin käytössä meisto ja työvälineen nimenä vastaavasti "meisti".
Unikeot
Unikeot ("Gliridae") on jyrsijöiden lahkoon kuuluva nisäkäsheimo. Ne ovat suurisilmäisiä ja pitkähäntäisiä, elävät yleensä puissa ja liikkuvat lähinnä öisin. Maailman unikeoista suurin osa asuu Euroopassa, joitakin lajeja myös Afrikassa ja Aasiassa. Muinaisessa Roomassa unikekoja syötiin herkkupaloina.
Unikekolajeja on kuollut sukupuuttoon; nykyisin lajeja on 28. Ne jaetaan useimmin yhdeksään sukuun, mutta muunkinlaista ryhmittelyä esiintyy.
Tammihiiri ("Eliomys quercinus") on ainoa Suomessa esiintynyt unikekolaji.
Unikekoa ("Glis glis") ja afrikanunikekoa ("Graphiurus murinus") pidetään joskus lemmikkinä.
Suomen Ekumeeninen Neuvosto
Suomen Ekumeeninen Neuvosto (lyh. SEN, ) on Suomessa toimivien kirkkojen, kristillisten yhteisöjen ja seurakuntien ekumeeninen yhteistyöelin. Ekumeenisella neuvostolla on 11 jäsenkirkkoa, 5 tarkkailijakirkkoa tai -yhteisöä ja 17 kumppanuusjärjestöä.
Ekumeeninen neuvosto perustettiin vuonna 1917 World Alliance -liikkeen osana. Vuonna 1933 siitä tuli Suomen Yleiskirkollinen Toimikunta ja vuonna 1963 Suomen ekumeeninen neuvosto. Ekumeeninen neuvosto sai ensimmäisen päätoimisen pääsihteerin ja oman toimiston vuonna 1971.
Ekumeenisen neuvoston pääsihteereinä ovat toimineet Risto Cantell, Inga-Brita Castrén, Jaakko Rusama, Jan Edström (1993–2006, Finlands svenska baptistmission) ja Heikki Huttunen (2006–2011, 2011–2015, Suomen ortodoksinen kirkko) sekä Mari-Anna Pöntinen (2015–).
Suomen ekumeeninen neuvosto antaa nykyisin vuosittain rukouspäiväjulistuksen. Rukouspäiviä vietetään 18. tammikuuta ja 24. lokakuuta. Sen muuta toimintaa ovat vuosittaiset syys- ja kevätkokoukset, erilaiset seminaarit ja julkaisutoiminta. SEN:lla on seuraavat jaostot, jotka myös järjestävät tapahtumia: eettisten kysymysten jaosto, kasvatusasiain jaosto, naisjaosto, nuorisojaosto, opillisten kysymysten jaosto, paikallisen ekumenian jaosto sekä suomenruotsalaisen ekumeniikan jaosto ("sektion för finlandssvensk ekumenik").
Vuonna 2013 neuvoston pääsihteeri Heikki Huttunen sai Euroopan parlamentin myöntämän Euroopan kansalaispalkinnon ansioistaan ekumeniassa ja kansainvälisissä projekteissa sekä tunnustuksena Suomen ekumeenisen neuvoston työlle.
Fergus MacAnkka
Fergus MacAnkka () on Don Rosan keksimä fiktiivinen sivuhenkilö Disneyn sarjakuvamaailmassa. Hän teki ensiesiintymisensä Rosan "Roope Ankan elämä ja teot"-sarjakuvakokonaisuuden ensimmäisessä luvussa "Klaaninsa viimeinen".
Fergus MacAnkka on Roope Ankan isä ja Aku Ankan isoisä. Hän syntyi 1830 ja kuoli 72-vuotiaana 1902. Hän oli naimisissa Lauha MacAnkan kanssa, jonka kanssa hän sai kolme lasta: Roopen, Matildan ja Hortensian. Fergus kuoli vuonna 1902 vähän sen jälkeen, kun hänen lapsensa olivat lähteneet kohti Amerikkaa muuttaakseen Ankkalinnaan.
Fergus MacAnkka oli selvillä myös Temppeliherrojen aarteesta, joka oli kätketty Ankkapurhan linnaan. Hän ei kertonut asiasta Roopelle, koska halusi tämän selvittävän asian itse.
Ricky Martin
Ricky Martin (oikealta nimeltään Enrique Martín Morales, s. 24. joulukuuta 1971 San Juan, Puerto Rico) on maailman suosituimpia latinopopin esittäjiä.
Ricky Martin lauloi nuorena kuorossa ja pääsi 12-vuotiaana jäseneksi poikabändi Menudoon, joka oli suosittu Latinalaisessa Amerikassa. Hänet kuitenkin erotettiin yhtyeestä, kun hän tuli sen säännöillä "yli-ikäiseksi" 17-vuotiaana. Vuonna 1989 Martin muutti New Yorkiin ja yritti luoda soolouraa mutta ei aluksi menestynyt. Niinpä hän muutti Meksikoon, jossa julkaisi kaksi ensimmäistä albumiaan. Levyt menestyivät hyvin, ja siitä rohkaistuneena Martin muutti Los Angelesiin. Siellä hän pääsi esiintymään General Hospital -nimisessä saippuaoopperassa, ja hän julkaisi vielä kaksi espanjankielistä albumia. Hänen suosionsa kasvoi, ja hänet kiinnitettiin Les Miserables -musikaaliin Broadwaylle.
Vuonna 1999 julkaistiin ensimmäinen englanninkielinen sooloalbumi "Ricky Martin", ja varsinkin single Livin' la Vida Loca teki Martinista tähden Pohjois-Amerikassa ja Euroopassa. Seuraavana vuonna julkaistiin albumi "Sound Loaded", joka oli kaupallinen menestys, mutta Martin taas piti sitä taiteellisena pettymyksenä ja hänen mielestään se oli huono vaikka tuotti 7-8 milj. Ricky Martin vetäytyi osittain julkisuudesta ja julkaisi vasta 2005 seuraavan englanninkielisen albuminsa "Life". Elokuussa 2008 Martinista tuli kaksospoikien isä sijaissynnyttäjän avulla.
Vuonna 2010 Martin kertoi olevansa homoseksuaali.Albumilta "Ricky Martin":Albumilta "A Medio Vivir":Albumilta "Vuelve":Albumilta "Ricky Martin" (vuoden 1999 versio):Albumilta "Sound Loaded":Albumilta "Almas del Silencio":Albumilta "Life":Albumilta "MTV Unplugged":
Nikola Žigić
Nikola Žigić (, s. 25. syyskuuta 1980 Bačka Topola, Jugoslavia) on serbialainen jalkapalloilija, pelipaikaltaan hyökkääjä. Hän edustaa Englannin pääsarjassa Premier Leaguessa pelaavaa Birmingham Cityä, jonne hän siirtyi Valenciasta. Žigić on myös aikaisemmin urallaan edustanut Racing Santaderia, kaudella 2006–2007. Kotimaassaan Žigić on edustanut muun muassa Belgradin Punaista Tähteä. Hänet valittiin kahdesti silloisen Serbia ja Montenegron pääsarjan parhaaksi pelaajaksi (2003, 2005). Hän on 202 senttimetriä pitkä. Koostaan huolimatta Žigićiä pidetään myös erittäin taitavana.
Huolimatta hyvistä esityksistään Serbia ja Montenegron pääsarjassa, Žigić sai ensimmäisen maajoukkuekutsunsa vasta vuonna 2005. Hän on tehnyt maajoukkueessa muutamia maaleja, mutta näkyvin esitys lienee ollut vuoden 2006 MM-kilpailujen ratkaisevassa karsintaottelussa Espanjaa vastaan, jossa hän järjesteli Mateja Kežmanin 1–1-tasoitusmaalin. Hän kuului maajoukkueen kokoonpanoon myös varsinaisessa MM-lopputurnauksessa.
Carolina Hurricanes
Carolina Hurricanes on NHL-jääkiekkoseura Raleighissa, Pohjois-Carolinan osavaltiossa Yhdysvalloissa. Vuoteen 1997 asti seura tunnettiin nimellä Hartford Whalers. Seura voitti Stanley Cup -mestaruuden kaudella 2005–2006.
Seura perustettiin alun perin Connecticutin Hartfordissa, jossa se pelasi WHA-liigaa vuodet 1972–1979 nimellä New England Whalers. WHA:n lopetettua toimintansa vuonna 1979 seura liittyi NHL:ään, ja nimeksi vaihtui Hartford Whalers. Kauden 1996–1997 päätteeksi seura muutti Pohjois-Carolinaan ja nimi vaihtui nykyiseen muotoonsa "Hurricanes". Nimi on viittaus Pohjois-Carolinan alueella usein esiintyviin hurrikaaneihin.
Ensimmäiset kaksi kauttaan Pohjois-Carolinassa seura pelasi kotiottelunsa Greensboron Greensboro Coliseumissa yhdeksänkymmenen minuutin ajomatkan päässä Raleighista odottaessaan uuden areenan valmistumista.
Kaudella 2005–2006 Carolina Hurricanes voitti historiansa ensimmäisen Stanley Cupin. Finaaleissa vastustajana oli Edmonton Oilers. Hurricanes voitti finaalisarjan voitoin 4–3.
Kaudella 2017–2018 Hurricanes teki erikoisen ratkaisun nimeämällä joukkueelle kaksi kapteenia, joista Jordan Staal toimi kapteenina kotiotteluissa ja Justin Faulk vierasotteluissa.
GP = ottelut, W = voitot, L = tappiot, T = tasapelit, OTL = tappiot jatkoajalla, Pts = pisteet, GF = tehdyt maalit, GA = päästetyt maalit, PIM = jäähyminuutit
Cris Owen
Cris Owen (s. 14. huhtikuuta 1960 Tukholma, Ruotsi) on ruotsalainen musiikkialan moniosaaja. Kolmenkymmenen viihdealalla viettämänsä vuoden aikana hän on ollut lauluntekijä, sovittaja, tuottaja, muusikko, yhtyeen keulahahmo, tv-tuottaja ja kirjailija.
Owenin läpimurto oli vuonna 1977 julkaistu albumi "Here I Am". Hän kehitti jo nuorena kyvyn visualisoida kuulemansa, mikä teki hänestä suositun lavavastaavan ruotsalaisille muusikoille 1980-luvulla.
Vuonna 1989 Owen osallistui Eurovision laulukilpailun Suomen karsintaan kappaleella ”Vad finns kvar”. Kappale sijoittui karsinnan toiseksi.
Suomessa hänet tunnetaan parhaiten Miisan ja Janina Frostellin managerina ja tuottajana. Projekti "Miisan" levyjä julkaisivat tunnetut levy-yhtiöt kuten Sony Music ja Dance Pool.
Owenin vuonna 2002 julkaistu omaelämäkerta "My Life A Lie" () herätti kohua Suomessakin. Myös hänen transsukupuolisuutensa on ollut mediassa puheenaiheena.
Äänitteet
Cris Owen on korjannut sukupuolensa naisesta mieheksi.
Owen on kertonut kokeneensa jo 3-vuotiaana olevansa mies naisen ruumiissa. Vuonna 2005 hän kävi 48-vuotiaana sukupuolenkorjausleikkauksessa Ruotsissa.
Kolme vuotta myöhemmin Cris Owen kertoi katuvansa leikkausta. Tulos oli Owenille järkytys, ja leikkauksen jälkeen hänen elämänsä meni raiteiltaan. Hän alkoi pelätä ihmisiä, persoona muuttui ja ystävyyssuhteet kärsivät.
El Mirage
El Mirage on kaupunki Maricopan piirikunnassa Arizonassa Yhdysvalloissa.
El Miragen pinta-ala on United States Census Bureaun mukaan 25,0 km². Siitä kaikki on maata. Vuoden väestönlaskennan aikaan kaupungissa oli 7 609 asukasta, 2 121 taloutta ja 1 737 perhettä. Väestötiheys on 303,8 henkeä neliökilometriä kohden.
Jussipaita
Jussipaita on erityisesti Etelä-Pohjanmaalla käytetty villapaita, jonka keskivaiheilla on vinoneliökuviointi. Yleensä sen väreinä käytetään luonnonharmaata ja viininpunaista, mutta on myös olemassa "anttipaita", jossa viininpunainen on korvattu sinisellä. Anttipaita kehitettiin, koska se meni punaista paremmin kaupaksi Lapuan seudun körttiläisille. Sinisen värin suosioon saattoi olla myös syynä poliittiset merkitykset kuten lapuanliikkeen vaikutus.
Vaikka jussipaita on koettu suomenkielisen pohjalaisuuden symboliksi, sen juuret ovat ruotsinkielisen rannikon neulehistoriassa. Jussipaidan tarkasta syntyhistoriasta on kuitenkin useita eri teorioita. Erään käsityksen mukaan ensimmäinen jussipaita olisi suunniteltu Kansallisteatterin näytelmään "Pohjalaisia" Harrin Jussin roolia varten vuonna 1914. On myös sanottu, että Helsingin yliopiston Eteläpohjalaisen osakunnan pesäpallojoukkue tarvitsi kansanomaista mallia peliasuaan varten. On kuitenkin todennäköistä, että jussipaita muokattiin "Pohjalaisia"-elokuvaa varten perinteisestä pohjalaisvillapaidasta 1925.
Jussipaidalla on viitattu eritoten itsenäisiin miehiin ja pohjalaisuuteen. Nyttemmin siitä on tullut eteläpohjalaisen ahkeruuden, sisun, rehellisyyden sekä jopa hulluuden ja uhon vertauskuva.
Miisa Päällysaho
Miisa-Leena Päällysaho-Mustonen (19. helmikuuta 1970 Turku – 7. heinäkuuta 2016 Turku) oli suomalainen esiintyjä. Taiteilijanimellä Miisa hän levytti albumin sekä useita singlejä eurodance-tyylistä musiikkia, joita julkaisivat muun muassa Dance Pool ja Ichiban Records. Miisan parhaiten menestynyt kappale on ”All or Nothing”, joka päätyi muun muassa "But I'm a Cheerleader" -elokuvan soundtrackille vuonna 1999. Suurin osa Miisan omaa nimeä kantavan albumin kappaleista on samoja kuin "Attitude"-albumilla, mutta niitä on sovitettu ja nimetty uudelleen kansainvälisille markkinoille sopiviksi.
Miisan taustalla toimi manageri ja tuottaja Cris Owen, joka tuotti myös Miisan ystävän Janina Frostellin ensimmäisen albumin. Myöhemmin paljastui, että Miisa ei itse laulanut kappaleitaan vaan esiintyi aina playbackina. Miisan sijaan levyillä lauloi ruotsalainen Karin Strömfelt
Vuoden 1997 jälkeen Päällysaho työskenteli meikkaajana. Päällysaho kuoli 7. heinäkuuta 2016 pitkäaikaisen sairauden uuvuttamana.
Postgenderismi
Postgenderismi on yhteiskunnallinen, poliittinen ja kulttuurillinen liike, joka pyrkii sukupuolisuuden vapaaehtoistamiseen kehittyneen bioteknologian, avusteisten lisääntymismenetelmien ja kyborgisaation kautta. Postgenderistien mukaan esimerkiksi lasten hankkimiseksi ei pitäisi olla tarvetta harrastaa seksiä, vaan mies tai nainen voi hankkia lapsen koeputkihedelmöityksen tai kloonauksen kautta, ja seksiä voi harrastaa pelkästään viihdemielessä kuulumatta kumpaankaan sukupuoleen.
Eräs postgenderismin viitatuimpia tekstejä on Donna Harawayn essee "A Cyborg Manifesto: Science, Technology, and Socialist-Feminism in the Late Twentieth Century", jonka mukaan naiset vapautuvat perinteisistä sukupuolirooleistaan vasta vapautuessaan biologisista lisääntymisvelvoitteistaan ja muuttuessaan postbiologisiksi olennoiksi, androgyyneiksi kyborgeiksi.
Toisena postgenderistisen ajattelun keskeisenä viitepisteenä on postmodernistisen queer-filosofi Judith Butlerin teos "Gender Trouble: Feminism and the Subversion of Identity", jossa koko sukupuoliluokitusten oletettu luonnollisuus kyseenalaistetaan.
Esimerkiksi sähköisissä lumetodellisuus-sovelluksissa postgenderismi on jo toteutunut siinä mielessä, että jokainen voi valita itselleen hahmon sukupuolesta välittämättä ja muokata ulkonäköään vapaasti.
Suomessa postgenderistisiä näkemyksiä on aatteellisesti levitetty postseksualismia ajaneen Postgender ry:n piirissä 1990-luvulla. Akateemisessa keskustelussa niitä ovat esittäneet suomalaisista filosofeista muun muassa professori Tuija Pulkkinen ja dosentti Petri Sipilä.
Atomic Kitten
Atomic Kitten oli englantilainen tyttöbändi Liverpoolista. Jäseniä olivat Liz McClarnon ("Lil"), Natasha Hamilton ("Tash") (korvasi Heidi Rangen, joka siirtyi sittemmin Sugababes-yhtyeeseen) ja Jenny Frost, joka korvasi alkuperäisjäsenen, Kerry Katonan, tammikuussa 2001. Atomic Kitten on myynyt yli 20 miljoonaa albumia ja singleä maailmanlaajuisesti. Kaikki heidän singlensä ja albuminsa ovat olleet maailmanlaajuisesti Top 40 -listalla.
Kamasutra
Kamasutra on noin 100-luvulta peräisin oleva intialainen filosofis-eroottinen kirja, joka käsittelee aistillisia nautintoja vakavassa ja uskonnollisessa elämässä.
Intiassa Kamasutralla on merkittävä osa maan vanhaa filosofiaa. Länsimaissa teos tunnetaan enemmänkin eksoottisena seksuaalisen kokeilun käsikirjana ja lukuisten seksioppaiden innoittajana.
Kamasutran kirjoittajan oletetaan olevan filosofi Mallanaga Vatsyayana. Hänestä ei tiedetä paljoakaan, mutta hänen uskotaan kirjoittaneen myös kommentaareja "Nyaya Sutras" -teokseen 100-luvulta eaa. "Kamasutran" alkukappaleissa Vatsyayana ilmoittaa hyödyntäneensä pitkää eroottisten kirjoitusten perinnettä ja nimeää joukon kirjoittajia innoittajikseen. Hän kertoo kirjansa olevan yritys suodattaa ja levittää tietoa. Hänen mukaansa teos oli alun perin 100 000 luvun mittainen, josta aiemmat kirjoittajat ja hän itse lyhensivät sen 36 lukuun ja 64 jakeeseen.
Kamasutra koostuu seitsemästä lyhyestä niteestä, jotka kirjoitettiin sanskritin kielellä todennäköisesti 100- ja 200-luvuilla. Teksti on pääasiassa proosaa, jonka seassa on lyhyitä runo-osuuksia ja vuoropuhelua. Teoksen länsimaiset laitokset kuvitetaan nykyisin rohkeilla kuvilla, mutta alkuperäisessä tekstissä ja vuonna 1883 julkaistussa ensimmäisessä englanninkielisessä käännöksessä ei ollut kuvia.
Kamasutra on kirjoitettu etupäässä miehen näkökulmasta, mutta kirjoittaja rohkaisee myös naisia hyödyntämään tarjottuja neuvoja. Kirjoittajan mielestä aito aistillinen onni on mahdollista vasta osana tasapainoista ja mietiskelevää elämää.